Help:User contributions/hi

सदस्य योगदान पृष्ठ किसी विशिष्ट सदस्य द्वारा किए गए सम्पादनों को सूचीबद्ध करता है।

आप अपने योगदान को देखकर जान सकते हैं कि आपने किन पृष्ठों पर काम किया है (और उन पृष्ठों पर आसानी से पहुँच भी सकते हैं), और साथ में इससे यह भी देखा जा सकता है कि कोई अनुवर्ती सम्पादन हुआ है या नहीं (नीचे देखें)। इससे पृष्ठों पर "ध्यान रखना" संभव होता है, हालाँकि शायद आपने उन्हें अपनी ध्यानसूची में न जोड़ा हो। दूसरे सदस्यों के योगदान पृष्ठ भी देखे जा सकते हैं और इससे पता लगाया जा सकता है कि दूसरे सदस्यों ने किस तरह योगदान किया है। इनकी मदद से बर्बरता फैलाने वाले सदस्यों, कॉपीराइट का उल्लंघन करने वाले सदस्यों, आदि का पता लगाया जा सकता है।

ये पृष्ठ परियोजना-आधारित हैं, तो अंग्रेज़ी विकिपीडिया के योगदान पृष्ठ पर उस सदस्य द्वारा जर्मन विकिपीडिया, विकिमीडिया कॉमन्स, या किसी और परियोजना पर किए गए सम्पादन दिखाए नहीं जाएँगे।

ज्ञात समस्या: किसी विशिष्ट नामस्थान में बहुत बड़ी संख्या में योगदान करने वाले, जैसे 10 लाख से ज़्यादा सम्पादनों वाले सदस्यों के योगदानों को छानने पर समय-सीमा खत्म हो जाती है (T33197)।



सदस्य योगदान पृष्ठ पर पहुँचना


अपने सदस्य योगदान पृष्ठ पर पहुँचना

 * लॉग-इन करने के बाद अपने सदस्य योगदान पृष्ठ पर पहुँचने के लिए "मेरे योगदान" पर क्लिक करें। यह या तो पृष्ठ के ऊपर या फिर बाएँ तरफ दिखाया जाता है।
 * अगर आपने लॉग-इन नहीं किया है और आप अपने वर्तमान IP पते के योगदान देखना चाहते हैं, खोज बॉक्स में "Special:Mycontributions" लिखें और 'जाएँ' पर क्लिक करें।



किसी दूसरे के सदस्य योगदान पृष्ठ पर पहुँचना

 * अगर सदस्य के पास एक खाता (सदस्यनाम) है: सदस्य पृष्ठ पर जाएँ और बाएँ तरफ 'टूलबॉक्स', फिर 'सदस्य योगदान' पर क्लिक करें। यह तब भी काम करेगा अगर पृष्ठ को अभी तक सम्पादित न किया गया हो (यानी एक सम्पादन बॉक्स दिखाया जाता हो)।
 * अगर सदस्य के पास लॉग-इन का कोई नाम नहीं है, दो तरीके हैं:
 * हाल में हुए बदलाव या पृष्ठ इतिहास से उस IP पते पर क्लिक करें।
 * खोज बॉक्स में IP पता दर्ज करें और 'जाएँ' पर क्लिक करें।



सदस्य योगदान पृष्ठ का प्रयोग
नीचे डिफ़ॉल्ट स्किन पर सदस्य योगदान पृष्ठ का एक उदाहरण है, जिसपर एक IP रेंज को देखा जा रहा है:



सम्पादनों को नए से पुराने की ओर छाँटा जाता है। हर सम्पादन एक पंक्ति लेता है, जिसमें दिखाया जाता है: समय और दिनांक, पृष्ठ का नाम और सम्पादन सारांश, और साथ में कुछ और ज़रूरी जानकारी। ये रहे इस पृष्ठ के कुछ कार्य:


 * 1) लॉग पृष्ठों की कड़ियों के साथ यहाँ पर सदस्यनाम, IP पता या IP रेंज दिखता है। अगर आप किसी एक सदस्य को देख रहे हैं, उसके वार्ता पृष्ठ की एक कड़ी भी दिखाई जाती है।
 * 2) यहाँ पर आप बदल सकते हैं कि किस सदस्य के योगदानों को देखना है। यह कोई सदस्यनाम, IP पता या IP रेंज (CIDR नोटेशन में) हो सकता है। वैकल्पिक रूप से आप सिर्फ नए सदस्यों के योगदान देखने के लिए पहले रेडियो बटन विकल्प को चुन सकते हैं।
 * 3) आप अपने परिणाम छानने के लिए कोई नामस्थान चुन सकते हैं। उदाहरणस्वरूप, सिर्फ साँचें देखने के लिए ड्रॉपडाउन सूची से "Template" चुनें और  दबाएँ। आप अपने नामस्थान के चयन को पलट भी सकते हैं जिससे सभी दूसरे नामस्थानों से योगदान दिखाए जाएँगे। आखिर में, आप "संबद्ध नामस्थान" चेकबॉक्स से चयनित नामस्थान के विषय और वार्ता पृष्ठ देख सकते हैं।
 * 4) टैग फ़िल्टर से आप सिर्फ किसी विशिष्ट टैग वाले योगदान दिखा सकते हैं। नीचे #17 देखें।
 * 5) इन विकल्पों से आप सिर्फ वे सम्पादन दिखासकते हैं जिनसे पृष्ठ बनाए गए थे और जो पृष्ठों के नवीनतम संस्करण हैं। आप सिर्फ छोटे सम्पादन भी दिखा सकते हैं। फिर अगर विकि पर  एक्सटेंशन स्थापित हो, एक विकल्प से आप वे सम्पादन छिपा सकते हैं जो "शायद अच्छे" हैं, जिससे बर्बरता का पता लगाना आसान हो जाता है।
 * 6) इन विकल्पों से आप किसी विशिष्ट दिनांक रेंज के अंदर योगदान देख सकते हैं। शुरुआत और अंत, दोनों दिनांक वैकल्पिक हैं।
 * 7) इन कड़ियों से आप सदस्य के सबसे नए सम्पादन ', सबसे पुराने सम्पादन ' या सम्पादन के अगले या पिछले पृष्ठ ( / ) देख सकते हैं। उसके बाद की नीली संख्याएँ वर्तमान पृष्ठ पर दिखाए जाने वाले सम्पादनों की संख्या को नियंत्रित करते हैं - 20, 50, 100, 250 या 500। उच्च संख्या से पृष्ठ की लंबाई बढ़ जाती है मगर पृष्ठों की संख्या घट जाती है। जो संख्या आप चुनेंगे वह पिछले या अगले पृष्ठों की कड़ी में 'n' से बदल जाएगा, जैसे ( / )।
 * 8) यह सम्पादन का समय और दिनांक दिखाता है। इस कड़ी को एक "स्थायी कड़ी" कहा जाता है, जो उस दिनांक और समय पर पृष्ठ के उस अवतरण पर आपको लेकर जाएगा।
 * 9)  कड़ी आपको एक अंतर पृष्ठ पर लेकर जाएगा जहाँ उस सम्पादन और पिछले अवतरण के बीच बदलाव दिखाए जाएँगे। बदलावों के बाद सम्पादन के बाद का संस्करण दिखाया जाता है तो आप सम्पादन का परिणाम देख पाएँगे।  आपको पृष्ठ के इतिहास पर लेकर जाएगा, ताकि आप उस पृष्ठ पर किए गए सभी सम्पादन देख पाएँ। अगर किसी ने किसी ऐसे पृष्ठ को अपडेट किया है जिसपर आपने काम किया था और आप उनके बदलाव देखना चाहें, यह उपयोगी हो सकता है।
 * 10) यह बाइट्स की संख्या में अंतर का आकार दिखाता है। नकारात्मक वैल्यू लाल रंग में दिखाए जाते हैं, हरे का मतलब है सामग्री जोड़ी गई थी, और धूसर 0 का मतलब है सम्पादन में बाइट्स की संख्या नहीं बदली थी।
 * 11) ' का मतलब है छोटा सम्पादन (पृष्ठ पर छोटे सुधार)। इस क्षेत्र में आपको ' चिह्न भी नज़र आ सकता है, जिसका मतलब है कि सम्पादन से नया पृष्ठ बनाया गया था। किए गए बदलावों के प्रकारों को पहचानने में ये आपकी मदद करते हैं।
 * 12) यह उस पृष्ठ का नाम है जिस पर सम्पादन हुआ था। पृष्ठ के वर्तमान नाम का इस्तेमाल किया जाता है, तो अगर पृष्ठ का नाम बदला गया था, नाम अलग दिखाया जाएगा।
 * 13) यह सदस्यनाम है, जो किसी IP रेंज या नए सदस्यों के योगदानों को देखते समय दिखाया जाता है। यह किसी एक सदस्य या IP के योगदानों को देखते समय नहीं दिखाया जाता है।
 * 14) यह सम्पादन सारांश है। इस सम्पादन सारांश के शुरुआत में एक तीर की कड़ी और धूसर टेक्स्ट है। इसका मतलब है कि सदस्य ने पृष्ठ के किसी विशिष्ट अनुभाग को सम्पादित किया है (जिसका नाम धूसर में लिखा होता है)। जब आप किसी अनुुभाग को सम्पादित करते हैं, यह टेक्स्ट अपने आप जोड़ दिया जाता है। काला टेक्स्ट मानक सम्पादन सारांश है जो सदस्य द्वारा जोड़ा गया था।
 * 15) ' का मतलब है सम्पादन वर्तमान अवतरण है। पृष्ठ उसी तरह दिखेगा जैसा सदस्य ने इसे आखिरी बार सहेजा था। इससे पृष्ठों पर ध्यान रखा जा सकता है (अगर पृष्ठ पर आपके आखिरी सम्पादन के बाद ' नहीं दिखाया जाता है, पृष्ठ पर कोई बदलाव आया है)। सिसॉप्स के पास यहाँ पर वापस लेने की भी एक कड़ी होती है। m:Help:Reverting देखें।
 * 16) धूसर किए गए और काटे गए टाइमस्टैम्प का मतलब है सम्पादन के अवतरण को हटाया गया था या किसी सिसॉप द्वारा छिपाया गया था, और इसे सब लोग नहीं देख सकते। सम्पादन के सदस्यनाम और सम्पादन सारांश को भी छिपाया जा सकता है, जैसा करने पर उन्हें भी धूसर करके काट दिया जाएगा।
 * 17) ये टैग्स हैं जो सम्पादन पर लागू किए गए थे। ये सॉफ़्टवेयर द्वारा अपने आप (जैसे ) भी जोड़ा जा सकता है, और सदस्य द्वारा भी। डिफ़ॉल्ट एडिटर में टैग्स चुनने का कोई इंटरफ़ेस नहीं है।

अगर नया पृष्ठ बनाया जाता है,  चिह्न भी दिखाया जाता है।

मगर यह जानकारी दिखाई नहीं देती:


 * बाद में हटाए गए पृष्ठों पर योगदान (अगर पृष्ठ, और उचित अवतरण, को पुनर्स्थापित न किया गया हो)। अगर उचित अवतरण को पुनर्स्थापित किया जाए, मगर उससे पहले के अवतरण को नहीं, तो फिर सदस्य के सम्पादन को दिखाया जाता है, साथ में समय, टाइमस्टैम्प और उसके बाद का अवतरण भी, मगर बदलाव दिखाया नहीं जाता। एक सिसॉप पुनर्स्थापित न किए गए अवतरण देखने के लिए Special:DeletedContributions का इस्तेमाल कर सकता है। हालाँकि, सीधे अंतर को लागू नहीं किया जा सकता।
 * किसी पृष्ठ का हटाया जाना या इसकी पुनर्स्थापना (अगर सदस्य सिसॉप हो)। इसके लिए Special:Logs का इस्तेमाल करें।



सदस्य के स्टाइल
पृष्ठ के शरीर पर  सिलेक्टर है, तो हम पीछे आने वाली कड़ियों को क्रमांकित करने के लिए   CSS का इस्तेमाल कर सकते हैं।



URL और कड़ियाँ
एक सदस्य योगदान URL (इस विकि के लिए) इस प्रकार दिखता है:

या

जहाँ XX सदस्यनाम, IP पता, या IP रेंज है, और "Contributions" को संक्षेप में "Contribs" लिखा जा सकता है:

या

उस विशेष उप-साइट पर अपने योगदान को देखने के लिए उप-साइट को बदलें। (www.wikipedia.org, meta.wikimedia.org, आदि।)

सदस्य योगदान पृष्ठ की कड़ी जोड़ने के लिए आप इस संक्षिप्त रूप का भी इस्तेमाल कर सकते हैं: Special:Contributions/XX।

इंटरविकि कड़ियाँ ठीक से काम करते हैं, जैसे w:Special:Contributions/XX।

आप किसी एक विशिष्ट नामस्थान से भी सम्पादन देख सकते हैं। हर नामस्थान में एक संबद्ध संख्या होती है। किसी एक नामस्थान के सम्पादनों को सिर्फ लंबे URL से ही दिखाया जा सकता है (इस उदाहरण में नामस्थान की संख्या 4 है):

गोपनीयता
आपके योगदान कोई भी देख सकता है - कृपया इस बात का ध्यान रखें। आपके द्वारा उपयोग की जाने वाली साइट की गोपनीयता नीति, अगर कोई हो, को पढ़ें; मेटा के लिए: m:गोपनीयता नीति।



पहला सम्पादन
सदस्य के विकि को पहली बार सम्पादित करने के दिनांक को सदस्य योगदान सुविधा की मदद से निर्धारित करने से पहले ध्यान रखें कि शायद सदस्य ने सम्पादन किसी दूसरे विकि पर पहले किए हों, और उन्हें बाद में आयात किया गया हो।

करीब 2004 तक, एक बग था जिसे ठीक कर दिया गया है मगर यह भूतकाल पर प्रभाव नहीं डालता है:


 * अगर किसी स्थानांतरित पृष्ठ को वापस स्थानांतरित किया जाए, बीच के शीर्षक वाले पृष्ठ के सम्पादन इतिहास पर सबसे नया स्थानांतरण दिखाया जाता है, उसी सदस्यनाम के के साथ, मगर पहले स्थानांतरण के दिनांक और समय के साथ (!)।

इसलिए अगर सदस्य के योगदान सूची में सबसे पहले लॉग स्थानांतरण के हो, ऐसा हो सकता है कि उन्होंने उन दिनांकों में कोई काम नहीं किया था।

फ़ुटर
The page has as footer the MediaWiki:Sp-contributions-footer, the MediaWiki:Sp-contributions-footer-anon for IP address, and MediaWiki:Sp-contributions-footer-anon-range for IP ranges.

Note that, as described in T50956, registered users don't see the content of this footer page if their language is different from the original language of the wiki.



संपादन की संख्या
[$Pref|उपयोगकर्ता प्रोफ़ाइल]] संपादन की संख्या को दर्शाता है। संख्या एक संपादन फ़ील्ड पर आधारित होती है जो प्रत्येक उपयोगकर्ता के लिए संग्रहीत की जाती है, प्रत्येक बार उपयोगकर्ता द्वारा संपादित किए जाने पर बढ़ा दिया जाता है, लेकिन उपयोगकर्ता के संपादन को हटाए जाने पर नहीं हटाया जाता है इसलिए गणना में हटाए गए संपादन शामिल हैं।